उल्लेखनीय है कि पंजाब सरकार के टूरिज्म डिपार्टमेंट ने फाजिल्का को पर्यटन स्थल के रूप में विकसित करने के लिए डीसी के जरिए करीब 75 लाख रुपये की ग्रांट मंजूर की है। इस ग्रांट से यहां पर्यटन को बढ़ावा देने के कार्य किए जाने हैं। जिसके तहत भारत-पाक सीमा की सादकी चौकी के सौंदर्यीकरण, भारत-पाक युद्ध में शहीद हुए वीर सैनिकों की संयुक्त आसफवाला समाधि के विकास, फार्म टूरिज्म व अन्य ऐतिहासिक धरोहरों को संभाला जाना है। लेकिन कभी फाजिल्का क्षेत्र की शान रही बाधा झील, जोकि सतलुज दरिया की शाखा से रिचार्ज होती थी, को सजीव करने की ओर ग्राम पंचायत व नगर परिषद कोई ध्यान नहीं दे रही।